བྱེས་སུ་འབྱོར་བའི་མདོ་སྨད་མི་མང་ལ་ཆ་མཚོན་ན།ང་ཚོ་ཐོག་མར་རྒྱ་གར་དུ་སླེབས་པའི་སྐབས་མདོ་སྨད་པ་ཤིན་ཏུ་ཉུང་ངུ་ཞིག་ལས་མེད།མདོ་སྨད་ལ་རྒྱུས་མེད་མཁན་ཚོས་མདོ་སྨད་པ་ཏྲེ་ཧོར་ཁམས་པ་འདྲ་བོ་ཡོད་པ་རེད་དམ་ཞེས་དྲི་བ་འདྲི་མཁན་ཡང་ཡོང་གི་ཡོད།དེ་དུས་མདོ་སྨད་པ་ཤིན་ཏུ་ཉུང་ངུ་ལས་མེད།འགའ་ཤས་ཡོད་པ་ལ་ཡང་སྐད་ཡིག་གི་ཤེས་ཚད་འདང་ངེས་ཤིག་མེད་ལ།ཤེས་ཡོན་སློབ་སྦྱོང་གི་གནས་ཚད་མཐོ་པོ་མེད་མཁན་ཤ་སྟག་ཡིན་ནའང་བོད་སྤྱི་པའི་རྩ་དོན་ལ་ཐུག་པའི་སྐབས་ལྷག་བསམ་རྣམ་དག་དང༌།ྋརྒྱལ་བ་རིན་པོ་ཆེ་ལ་དད་པ་དམ་ཚིག་གཡོ་བ་མེད་པ་ཞིག་ཡིན་དུས།སྔར་ནས་ད་ལྟའི་བར་དུ་ཆོལ་ཁ་གཞན་པ་གཉིས་དང་ལས་འགན་མཉམ་འཁྱེར་བྱས་ཏེ།ནུས་པ་གང་ཡོད་པ་དེ་བོད་སྤྱི་པའི་རྩ་དོན་ཆེད་དུ་སྤུངས་ཏེ་སྤྱི་པའི་བྱ་བ་བསྒྲུབས་ནས་ཡོང་ཡོད།མདོ་སྨད་པ་མི་མང་སྤྱི་ཡོངས་ཀྱི་ངོས་ནས་ད་བར་དུ་ྋརྒྱལ་བ་རིན་པོ་ཆེའི་དགོངས་གཞི་དང་མཐུན་པ་ཞིག་གི་ཐོག་ནས་ཧུར་ཐག་འབད་ཐག་ཞུས་ཡོད།